গাজীপুর ফায়ার সার্ভিসের উপ-সহকারী পরিচালক আক্তারুজ্জামান জানান, সকাল সাড়ে ৫টার দিকে বড়বাড়ি এলাকায় বানজিং বাংলাদেশ লিমিটেড নামের ওই কারখানার ৫তলা ভবনের নিচ তলার গুদামে আগুন লাগে। মুহুর্তে আগুন ফ্লোরের চারপাশে ছড়িয়ে পড়ে। খবর পেয়ে জয়দেবপুর, টঙ্গী ও উত্তরা ফায়ার সার্ভিসের প্রায় ৮টি ইউনিটের কর্মীরা ঘটনাস্থলে গিয়ে সকাল সাড়ে ১১টার দিকে আগুন নিয়ন্ত্রণে আনে। অগ্নিকান্ডে ফোম, ফোম তৈরির মালামাল পুড়ে গেছে। আগুন লাগার কারণ ও ক্ষয়ক্ষতির পরিমাণ তাৎক্ষণিকভাবে জানা যায়নি। অগ্নিকান্ডে কোন হতাহতের খবর পাওয়া যায়নি।